open-index/open-wikipedia-markdown huggingface dataset:
Anatómia vraždy (kniha)

***Anatómia vraždy*** (orig.: *Anatomy of a Murder*) je kriminálny román amerického právnika a autora Roberta Travera.

## Dej

Román sa odohráva v päťdesiatych rokoch, vo vidieckej oblasti amerického federálneho štátu Michigan. Právnik *Paul Biegler* bol mnohé roky malý nenápadný prokurátor malého okresného mestečka pri Hornom jazere. Potom prišiel mladší, lepšie vyzerajúci konkurent *Mitchell Lodwick*, ktorý vyhral voľby. Nielen, že Bieglerova pýcha utrpela ujmu a trápila ho sebaľútosť, k tomu jeho kancelária nezarábala a výška jeho úspor na účte klesla na nulu. Potom sa mu ponúkne obhajoba v procese vraždy. Prípad sa zdá byť jasný: Nadporučík americkej federálnej armády pred viacerými svedkami zastrelil barmana a následne sa udal pomocnému šerifovi. Páchateľ menom *Frederic Manion* je správny a úsečný. Napriek tomu, že dôstojník nemá peniaze a Biegler ho považuje za absolútne nesympatického, z pohnútky tento prípad prijme. Naplno ho pritom podporuje jeho priateľ *Parnell McCarthy* starý zanedbaný pijan a rozhádaný právnik, ale dômyselný jurista. Obidvaja dôjdu k záveru, že jediná možnosť ako nadporučíkovi pomôcť je obhajoba na základe krátkodobej nepríčetnosti počas činu. Priebeh činu bol nasledovný: Nadporučík Manion bol dočasne prevelený do malého turistického mestečka na Hornom jazere. Tam žil v obytnom voze blízko jazera aj so svojou výnimočne krásnou ženou. So zámienkou uniknúť fádnemu životu v obytnom voze sa Laura Manionová jedného dňa vyberie do baru neďalekého hotela. Tamojší barman je všeobecne známy záletník, výborný strelec a skúsený bitkár. Navyše vie zniesť obrovské množstvá alkoholu. Keď Laura Manionová chce z baru odísť, podarí sa mu ju prehovoriť, že ju domov odvezie. Po ceste ju zbije a znásilní. Podarí sa jej oslobodiť a vtacká sa do náruče vlastného muža, ktorý počul jej krik. Potom ako Lauru upokojil a opatril, zoberie svoju pištoľ a ide do baru. Zdá sa, že barman ide siahnuť po zbrani a Manion ho zastrelí. A tak stretne Biegler pred súdom svojho konkurenta, nového prokurátora Mittchella Lodwicka. Toho podporuje skúsený krajský prokurátor Claude Dancer. Prokuratúra sa zo všetkých síl snaží znásilnenie zamlčať a Lauru Manionovú vykresliť ako ľahkú ženu, ktorá podviedla manžela a zviedla slušného barmana, takže pomste jej údajne notoricky žiarlivého manžela sa nedalo zabrániť - prokurátor Lodwick potrebuje pre svoj životopis a kariéru vyhraný súdny spor. Právnik Biegler môže teraz zužitkovať svoje dlhoročné skúsenosti prokurátora. Pozná všetky úskoky svojich protivníkov v procese a tým sa mu podarí barmana vyobraziť akoby bol on vlastne obvineným. Porotu sa podarilo presvedčiť, že nadporučík Manion bol z dôvodu vlastnej bolesti krátkodobo nepríčetný a oslobodí ho. Keď Biegler vyhľadá miesto na ktorom stál Manionov obytný voz, aby so svojím mandantom dohodol splátky za honorár obhajoby, zistí že Manionovci odcestovali na neznáme miesto. Biegler je teraz ale nadregionálne známy právnik a jeho priateľ sa stane jeho partnerom v právnickej kancelárii.

## Film
* 1959 - Anatomy of a Murder

Kategória:Knihy z 1958
Kategória:Literatúra 20. storočia
Harpalyké (dcéra Klymena)

**Harpalyké** alebo **Harpalyke** alebo **Harpalyka** (, ) je v gréckej mytológii dcéra arkádskeho kráľa Klymena a jeho manželky Epikasty.

Klymenos, syn Telea z Argu sa oženil Epikastou a mal s ňou dvoch synov, Ida a Theragra a dcéru Harpalyku, ktorá bola neobyčajne krásna. Klymena nanešťastie tiež uchvátila krása vlastnej dcéry, neovládol svoju vášeň a začal ju zneužívať.

Keď už prišiel čas a bola zrelá na manželstvo, vydala sa za Alastora, syna pylského kráľa Nélea. Otec so svadbou súhlasil a nechal manželský pár odísť.

Neskôr ale Klymenos znova zatúžil po dcére a uniesol ju. Nešťastná Harpalyka sa za to otcovi kruto pomstila. Zabila svojho mladšieho brata (v inej verzii spoločného syna), pripravila z neho pokrm a pohostila ním otca. Tento hrozný skutok však bohovia nenechali bez trestu. Harpalyku premenili na dravého vtáka a Klymenos, ktorý si už uvedomil čo urobil, spáchal samovraždu.  

## Referencie

Kategória:Postavy gréckej mytológie
David Noble

**David 'Dave' Noble** (* 1965) je austrálsky bádateľ a príslušník stráže národného parku, anglického pôvodu.

10. septembra 1994 objavil v Austrálii, v odľahlej časti pohoria Modré vrchy v Národnom parku Wollemi, vzácny druh ihličnanu - Wolémiu, ktorá bola dovtedy známa len vo forme fosílií. Na jeho počesť bola objavená rastlina pomenovaná *Wollemia nobilis*.

John a Olive Nobleovci, Davidovi rodičia, emigrovali z Anglicka do Austrálie, keď mal David dva roky.

Noble, moderný bádateľ, navštívil miesta v národnom parku Wolémia, ktoré videl len málokto, ak vôbec niekto iný, a je známy objavovaním kaňonov divočiny Wollemi. Pomenoval viac ako dvesto odľahlých útvarov vrátane kaňonov Twister a Hole in the Floor. V čase objavenia borovice Wollemi bol Noble terénnym dôstojníkom v Národnej službe parkov a divokej zveri (Nový Južný Wales). Po svojom objave Noble ukončil bakalársky titul v odbore aplikovaných vied a bol povýšený na strážcu.

## Zdroj

Kategória:Narodenia v 1965
Nočné videnie

**Nočné videnie** je schopnosť vidieť a orientovať sa v priestore s nízkou úrovňou okolitého svetla. V technickom ponímaní je  nočné videnie technológia, alebo zariadenie, ktoré umožňuje vidieť, pohybovať sa, alebo vykonávať inú činnosť v prostredí s nízkou hladinou zostatkového svetla, alebo v absolútnej tme (prostredí z nulovou hodnotou zostatkového svetla).

Nočné videnie ako technológiu zobrazenia možno rozdeliť do troch hlavných kategórii: 
* *zosilnenie zostatkového svetla* – pracuje na princípe zosilnenia množstva prijatých fotónov z rôznych prírodných zdrojov, ako napríklad svit hviezd, alebo svit Mesiaca
* *aktívna iluminácia* – pracuje na princípe spojenia zosilnenia zostatkového svetla a zdroja aktívneho infra osvetlenia v spektre NIR (near infrared), alebo SWIR (short infrared)
* termovízia, termo obraz – pracuje na princípe rozpoznania rozdielov v teplotách vyžarovaných z povrchu objektov a prostredia

## Zintenzívnenie obrazu

Zväčšuje množstvo prijatých fotónov z rôznych prírodných zdrojov, ako je svetlo hviezd alebo mesiaca. Príkladom takýchto technológií sú nočné okuliare a kamery so slabým osvetlením. Vo vojenskom kontexte sa zosilňovače obrazu často nazývajú "Low Light TV", pretože videosignál sa často prenáša na displej v riadiacom centre. Zvyčajne sú integrované do snímača, ktorý obsahuje detektory viditeľného aj infračerveného svetla, a prúdy sa používajú nezávisle alebo v režime fúzie v závislosti od požiadaviek danej misie.

Zosilňovač obrazu je zariadenie založené na vákuovej trubici (fotonásobič), ktoré dokáže generovať obraz z veľmi malého počtu fotónov (ako je svetlo z hviezd na oblohe), takže slabo osvetlenú scénu možno v reálnom čase zobraziť voľným okom prostredníctvom vizuálneho výstupu alebo uložiť ako údaje na neskoršiu analýzu. Hoci sa mnohí domnievajú, že svetlo je "zosilnené", nie je to tak. Keď svetlo dopadá na nabitú fotokatódovú dosku, elektróny sa emitujú cez vákuovú trubicu a dopadajú na mikrokanálovú dosku. To spôsobí, že obrazová obrazovka sa rozsvieti obrazom s rovnakým vzorom ako svetlo, ktoré dopadá na fotokatódu, a na vlnovej dĺžke, ktorú vidí ľudské oko. Je to podobné ako pri CRT televízoroch, ale namiesto farebných pištolí vyžaruje svetlo fotokatóda.

Hovorí sa, že obraz sa "zosilní", pretože výstupné viditeľné svetlo je jasnejšie ako prichádzajúce svetlo, a tento efekt priamo súvisí s rozdielom v pasívnych a aktívnych okuliaroch na nočné videnie. V súčasnosti je najobľúbenejším zosilňovačom obrazu zásuvný modul ANVIS, hoci na trhu je k dispozícii mnoho ďalších modelov a veľkostí. Nedávno americké námorníctvo oznámilo zámer obstarať dvojfarebný variant modulu ANVIS na použitie v kokpite leteckých platforiem.

Kategória:Videnie
Glarus (mesto)

**Glarus** (, , ) je hlavné mesto kantónu Glarus vo východnom Švajčiarsku. Dnešná politická obec Glarus (vo forme zjednotenej obce) vznikla 1. januára 2011 spojením s obcami Ennenda, Netstal a Riedern. K 1. januáru 2012 žilo v meste 12 345 obyvateľov, kým v roku 2000 mal Glarus 5 556 obyvateľov.

## Geografia
Glarus leží v geografickom strede rovnomenného kantónu na rieke Linth, na úpätí vyše 2 300 metrov vysokého vrchu Vorderglärnisch. Najvyšším bodom obce je 2 914&nbsp;m vysoký Bächistock, ktorý patrí do masívu Glärnischu. Susednými obcami sú: Glarus Nord, Glarus Süd, ako aj Muotathal a Innerthal (obe v kantóne Schwyz).

## Dejiny
Prvá písomná zmienka pochádza z 8. storočia zo životopisu svätých Felixa a Reguly, ktorá spomína osadu *Clarona*. Do konca 14. storočia patrila väčšina glarnskej pôdy k majetkom kláštora v Säckingene. V rokoch 1506–1516 bol neskorší reformátor Ulrich Zwingli farárom Glarusu.

V období Helvétskej republiky (1798–1803) bol Glarus sídlom kantónu Linth. V roku 1861 poškodil požiar veľkú časť mesta. Z obdobia pred požiarom sa zachovalo v meste len málo budov. Plán znovuvystavania mesta sa realizoval podľa stavebného plánu, ktorý kopíroval šachovnicu. Takýto typ mestského plánovania, známy najmä z USA, bol zvolený, aby sa zabránilo opakovaniu podobnej katastrofy. 

## Vývoj obyvateľstva

 zdroj:

## Podnebie




## Referencie

## Pozri aj
* Zoznam miest vo Švajčiarsku

## Iné projekty

## Externé odkazy
* Oficiálna stránka  
* Glarus na Historisches Lexikon der Schweiz (HLS) 

## Zdroj

Kategória:Mestá vo Švajčiarsku
Kategória:Hlavné mestá švajčiarskych kantónov
Kategória:Obce v kantóne Glarus
Jiří Růžička

**Jiří Růžička** (* 8. január 1956, Praha – † 20. február 1999, Sušice) bol český herec a scenárista. Bol synom Heleny Růžičkovej a Jiřího Růžičku st..

## Filmografia
* 1967 *Zázračný hlavolam*
* 1968 *Naše bláznivá rodina*
* 1968 *Farářův konec*
* 1973 *[[Tři oříšky pro Popelku]]*
* 1975 *Tak láska začíná...*
* 1975 *Pomerančový kluk*
* 1980 *Co je doma, to se počítá, pánové...*
* 1981 *Kopretiny pro zámeckou paní*
* 1983 *[[Slunce, seno, jahody]]*
* 1983 *Sestřičky*
* 1983 *Fandy, ó Fandy*
* 1984 *S čerty nejsou žerty*
* 1984 *Poločas štěstí*
* 1984 *Falošný princ*
* 1987 *Pravidla kruhu*
* 1989 *[[Slunce, seno a pár facek]]*
* 1991 *[[Slunce, seno, erotika]]*
* 1992 *Trhala fialky dynamitem*
* 1992 *Chobotnice* 6 (tv seriál)
* 1993 *[[Fontána pre Zuzanu 2]]*
* 1995 *Hořké léto*

## Externé odkazy
* 
* 

Kategória:Českí filmoví herci
Kategória:Českí televízni herci
Kategória:Českí filmoví scenáristi
Kategória:Českí komici
Kategória:Osobnosti z Prahy
Rodinné záležitosti

***Rodinné záležitosti*** je slovenský reality seriál, založený na skutočných udalostiach. Seriál mal premiéru v utorok 26. februára 2013 na JOJ.

## Postavy
V každej časti hrajú odlišné postavy, ktorých hrajú najmä neherci, resp. amatérski herci.

## Produkcia
Rodinné záležitosti vyrába ten istí tím autorov a režisérov ako Súdnu sieň alebo Farmár hľadá ženu.

## Série

## Časti
### 1. séria

## Referencie

Kategória:Slovenské televízne seriály
Kategória:Reality show TV JOJ
Kategória:Televízne seriály z roku 2013
Mária Magyarová Plšeková

Mgr. Mag.art. **Mária Magyarová Plšeková**, PhD. (* 26. júl 1978, Nitra) je slovenská organistka, organizátorka organového festivalu Ars Organi v Nitre.

## Životopis
Organovej hre sa začala venovať ako trinásťročná. Je absolventkou Univerzity Konštantína Filozofa v Nitre aprobácie hudobná výchova - anglický jazyk. Hru na organe študovala najprv na Súkromnom konzervatóriu Dezidera Kardoša v Topoľčanoch a neskôr na Viedenskej hudobnej univerzite v koncertnej triede prof. Martina Haselböcka. V roku 2008 ukončila doktorandské štúdium na Katedre hudby Univerzity Konštantína Filozofa v Nitre.

Účinkovala na mnohých organových koncertoch a medzinárodných festivaloch na Slovensku i v zahraničí (Nemecko, Holandsko, Anglicko, Rakúsko, Fínsko, Poľsko, Nórsko, Maďarsko, Česko). Venuje sa i komornej hre a pravidelne spolupracuje s viacerými umelcami. V období rokov 20012004 pôsobila v Anglicku, kde vyučovala hru na klavír a hudobnú teóriu na Oakham School a popri tom bola vyhľadávaná  organistka a korepetítorka. V roku 2014 nahrala pre Slovenský rozhlas organovú tvorbu Petra Kolmana, slovenského skladateľa žijúceho v Rakúsku. V roku 2018 jej bola udelená cena Sebastian za mimoriadny prínos k odkazu Johanna Sebastiana Bacha pre súčasníkov. Popri koncertovaniu sa venuje i pedagogickej činnosti a komponuje. Na jeseň 2021 nahrala CD nahrávku v spolupráci s harfistkou Adrianou Antalovou „Impressions for Organ and Harp“. V súčasnosti pedagogicky pôsobí na Súkromnom konzervatóriu v Nitre, koncertuje a zároveň pôsobí ako organistka v chráme Navštívenia Panny Márie v Nitre. Je zakladateľkou a dramaturgičkou medzinárodného organového festivalu Ars Organi Nitra a Orgelherbst Bruck an der Leitha - Hainburg an der Donau v Rakúsku.

## Referencie

Kategória:Osobnosti z Nitry
Kategória:Slovenskí organisti
Kategória:Absolventi Univerzity Konštantína Filozofa v Nitre
Ars Organi Nitra

**Ars Organi Nitra** je medzinárodný organový festival, ktorý sa koná v Nitre. Zakladateľkou a dramaturgičkou festivalu je popredná slovenská organistka Mária Magyarová Plšeková. Festival vznikol v roku 2008. Festivalové koncerty sa odohrávajú v dvoch chrámoch: evanjelický kostol Svätého Ducha a kostol svätého Ladislava.

## Externé odkazy
* Oficiálna stránka festivalu

Kategória:Hudobné festivaly na Slovensku
Rodička

**Rodička** môže byť:
*rodiaca žena, žena, ktorá rodí, je pred pôrodom alebo práve porodila, pozri pod pôrod
*expresívne: matka, pozri matka (biológia)
*v dávnej slovenčine:
**matka v prenesenom význame pôvod, počiatok, zrod
**rodáčka
Mati

**Mati** môže byť:
*hovorovo: matka (biológia)
*zahraničná forma mena Matej
*rieka resp. vodný tok:
** v Albánsku, pozri Mat (rieka)
**Mati (tok v Rusku)
**Mati (tok v Stredoafrickej republike)
**Mati (tok v Juhoafrickej republike)
**Mati (rieka na Filipínach)
**Mati (tok v Kongu)
**dva vodné toky v Angole
*sídlo:
**na Filipínach:
***City of Mati
***veľa ďalších
**v Grécku:
***Mati (Atika)
***iný názov sídla Mation
**Mati (Indonézia)
**Mati (Tanzánia)
**Mati (Papua-Nová Guinea)
**Mati (Burkina)
**Mati (Šalamúnove ostrovy)
**Mati (Mali)
**Mati (Mjanmarsko)
**viacero sídiel v Etiópii
*okres v Albánsku, pozri Mat (okres)
*priezvisko:
**Ľubomír Mati
Život Konštantínov

**Život Konštantínov** (iné názvy: **Život Konštantína**, **Život svätého Konštantína**, **Život Konštantína-Cyrila**, **Život** (**svätého**) **Cyrila**, **Legenda o Konštantínovi**, **Žitije Konstantina**, lat. *Vita Cyrilli*, *Vita Constantini-Cyrilli*, *Vita Constantini*) je náboženská biografia o sv. Cyrilovi napísaná v 9. stor. v staroslovienčine a zachovaná v neskorších cirkevnoslovanských odpisoch. Autorom je pravdepodobne Kliment Ochridský a/alebo viacerí Cyrilovi žiaci pod vedením svätého Metoda. Ide o jeden zo základných prameňov pre históriu strednej Európy 2. polovice 9. storočia. Patrí medzi tzv. moravsko-panónske legendy.

Text obsahuje údaje o Cyrilovej činnosti a osobnosti. Konkrétne sa spomína najmä Cyrilove detstvo, jeho cesty k Chazarom, do Ríma a Benátok, jeho pôsobenie na Veľkej Morave a jeho smrť. zachytené sú aj viaceré dôležité teologické dišputy. V porovnaní so Životom Metoda text používa zložitejšie štylistické prostriedky, obraznejší jazyk a obsahuje aj legendistické prvky.

Pravdepodobne najprv vznikla kratšia podoba textu pri príležitosti pochovania sv. Cyrila v Ríme 21. februára 869. Na základe tejto krátkej verzie vznikla asi v rokoch 873-879 na tzv. veľkomoravskom učilišti dlhšia verzia. Text bol pravdepodobne rozšírený o výťahy z Cyrilových náboženských dišpút s patriarchom Jánom o uctievaní ikon a so stúpencami islamu a židovstva o trojjedinom Bohu.

Text sa zachoval v asi 60 kompletných rukopisoch z 15.-17. storočia v cirkevnej slovančine, v ďalších desiatkach rukopisov sa zachovali niektoré vybrané časti textu.

## Poznámky


## Zdroje
* 
* 
* 
* http://www.cormierop.cz/Magnae-Moraviae-Fontes-Historici.html
* 
* 

## Ďalšia literatúra
*
*

## Externé odkazy
* STANISLAV, Ján. Legenda o Konštantínovi (preklad textu do slovenčiny)
* CHREŇO, Ondrej. Život sv.Konštantína (Cyrila). In Slovenské písomníctvo vo vzťahu k starej Morave.

Kategória:Knihy z 9. storočia
Kategória:Literatúra v staroslovienskom jazyku
Kategória:Literatúra na Veľkej Morave
Kategória:Legendy
Život Metodov

**Život Metodov** (iné názvy: **Život Metoda, Život svätého Metoda, Legenda o Metodovi, Žitije Mefodija**, lat. *Vita Methodii*) je náboženská biografia o sv. Metodovi napísaná v 9. stor. v staroslovienčine a zachovaná v neskorších cirkevnoslovanských odpisoch. Autorom je niektorý Metodov žiak (podľa jazykovej a štylistickej analýzy asi Gorazd, občas sa ako autor predpokladá Kliment Ochridský). Ide o jeden zo základných prameňov pre históriu strednej Európy 2. polovice 9. storočia. Patrí medzi tzv. moravsko-panónske legendy.

Text akoby nadväzuje na Život Konštantína-Cyrila a opisuje najmä Metodovu misiu na Veľkej Morave a v súvislosti s tým sa dotýka aj dobových spoločenských a politických otázok. Podáva dôležité informácie o spoločenských pomeroch na Veľkej Morave. V texte sa poukazuje na úlohu slovanskej veľkomoravskej cirkvi v politickom živote a vývoji Veľkej Moravy, na pomer k rímskej kúrii, zápas o uznanie staroslovienčiny ako bohoslužobného jazyka, spor o Filioque a spomínajú sa aj priateľské vzťahy s byzantským cisárom. Text má 14 hláv (kapitol). Oproti Životu Konštantína-Cyrila je Život Metodov stručnejší, písaný jednoduchším, vecným štýlom.

Život Metodov vznikol prevažne alebo výlučne na Veľkej Morave hneď po smrti svätého Metoda (6. 4. 885) resp. koncom roka 885 (prípadne začiatkom roka 886), ale nie je vylúčené, že časť textu vznikla už skôr. 

Text sa zachoval v 18 rukopisoch z 12.-17. storočia v cirkevnej slovančine tzv. ruskej redakcie. 

## Zdroje
* 
* 
* 
* 
* 
* 

## Externé odkazy
*Život Metoda. Preklad do slovenčiny od Š. Vragaša
*Preklad textu do slovenčiny od J. Stanislava
*http://www.staramorava.euweb.cz/literarnediela.htm#_Toc219729953

Kategória:Knihy z 9. storočia
Kategória:Literatúra v staroslovienskom jazyku
Kategória:Literatúra na Veľkej Morave
Kategória:Legendy
Stred (Martin)

**Stred** je mestská časť mesta Martin. 

Zaberá historické centrum turčianskej metropoly.

Kategória:Mestské časti Martina
Klymenos

**Klymenos** (, ) môže byť v gréckej mytológii:
* arkádsky (alebo argejský) kráľ, pozri Klymenos (otec Harpalyky)
* syn boha Hélia, boiótsky kráľ, pozri Klymenos (Boiótia)
* nápadník Pénelopy, pozri Klymenos (Doulichion)
* otec Eurydiky z Pylu, pozri Klymenos (otec Eurydiky) 
* syn argejského kráľa Forónea, pozri Klymenos (syn Forónea)
* syn Presbóna z Orchomenu, pozri Klymenos (syn Presbóna)
* syn kalydónskeho kráľa Oinea, pozri Klymenos (syn Oinea)
* jeden z Argonautov, brat Ifikla, pozri Klymenos (brat Ifikla)
Podnebie

**Podnebie** môže byť:
* priemerný stav počasia v istej oblasti, synonymum: klíma, pozri podnebie (klíma)
* vyklenutá priehradka medzi ústnou dutinou a nosovou dutinou, pozri palátum
* látková ozdobná strecha, pozri baldachýn

## Referencie
Zug (mesto)

**Zug** (, , , ) je hlavné mesto kantónu Zug v strednom Švajčiarsku. K 31. decembru 2011 žilo v meste 26 901 obyvateľov.

## Geografia
Zug leží v nadmorskej výške  na Zugskom jazere. Z rozlohy 33,8&nbsp;km² pripadá vyše 12&nbsp;km² na jazero. Z plochy súše je 23,8 % zastavanej, 35,5 % sa využíva na poľnohospodárske účely, 38,1 % je zalesnených a 2,6 % tvorí neproduktívna pôda.

## Obyvateľstvo
thumb|left|300px|Náboženské zloženie mesta Zug (stav k: 2004).
S takmer 27-tisícmi obyvateľmi je Zug najväčším mestom kantónu Zug. Počet obyvateľov mesta sa najmarkantnejšie zvyšoval okolo roku 1900 a medzi rokmi 1950 a 1970. Nové rodinné domy pre jednu ale aj viac rodín postavené v posledných rokoch znamenali opätovné zvyšovanie počtu obyvateľov. 

Podiel cudzincov v meste je 23,9 %, čo je mierny nadpriemer oproti kantonálnemu priemeru, ktorý je okolo 20 percent. Pri sčítaní obyvateľov v roku 2000 zvolilo nemčinu ako svoj hlavný jazyk 81,8 % obyvateľov, nasleduje taliančina (3,8 %) a srbochorvátčina (3,2 %).

Obyvateľstvo Zugu je prevažne katolícke. V roku 2011 bolo 48,37 % obyvateľov katolíkov, 15,09 % protestantov, 14,18 % príslušníkov iných vierovyznaní a 22,36 % bolo bez vyznania. 

## Partnerské mestá
*  Fürstenfeld, Rakúsko 

## Galéria

Súbor: Zug aus der Luft.jpg|Panoráma mesta
Súbor: Zug - Zytturm 2010-06-18 17-59-26 ShiftN.jpg|Zytturm - symbol mesta
Súbor: Kirche St. Oswald Zug.jpg|Kostol sv. Oswalda
Súbor: Rathaus Zug.jpg|Radnica


## Referencie

## Pozri aj
* Zoznam miest vo Švajčiarsku

## Iné projekty

## Externé odkazy
* Oficiálna stránka 
* Virtuálna prehliadka
## Zdroj


Kategória:Mestá vo Švajčiarsku
Kategória:Hlavné mestá švajčiarskych kantónov
Kategória:Slobodné ríšske mestá
Kategória:Obce v kantóne Zug
Slovenská stokoruna

**Slovenská stokoruna** (iné názvy: **stokorunová slovenská bankovka**, hovorovo **slovenská stokorunáčka**, zriedkavo **slovenská stokorunovka**) môže byť:
*100 slovenských korún
*100 korún slovenských (bankovka)
Administrátor

**Administrátor** môže byť:
* pracovník majúci na starosti správnu a obchodnú stránku podniku
* súdom menový správca podniku, ktorý je vo finančnej tiesni, synonymá: vykonávateľ, správca, pozri administrátor (finančná tieseň)
* v niektorých štátoch: druh člena správnej rady akciovej spoločnosti (vymenovaný pri založení spoločnosti), pozri administrátor (správna rada)
* zastarano: dočasný správca úradu
* v Uhorsku do roku 1848: správca župného úradu
* osoba majúca na starosti administráciu (rozosielanie) časopisu, novín a pod., pozri administrátor (tlač)
* v informatike:
** správca počítačovej siete, synonymum: systémový administrátor, pozri systémový administrátor
** užívateľ s rozšírenými právami umožňujúcimi zasahovať do konfigurácie systému (napr. administrátor webového sídla)
* v cirkvi: kňaz alebo biskup, ktorý vedie duchovnú správu v zastúpení (v čase neprítomnosti, trvalej choroby či smrti toho, koho zastupuje), pozri napr. apoštolský administrátor, farský administrátor, administrátor diecézy, administrátor kláštora

## Pozri aj
* Wikipédia:Správcovia
Kykula (vrch v Bielych Karpatoch)

**Kykula** () je vrch v Bielych Karpatoch, neďaleko slovensko-českej hranice. Je to vyhliadkový vrch, nachádzajúci sa v Lopeníckej hornatine, geomorfologickom podcelku Bielych Karpát. Vrch je súčasťou Chránenej krajinnej oblasti Biele Karpaty a jeho vrcholom prechádza Cesta hrdinov SNP.

## Prístup
* po  značke z obce Melčice-Lieskové
* po  značke z Drietomy (Cesta hrdinov SNP)

## Referencie

Kategória:Vrchy v Bielych Karpatoch
Kategória:Vrchy v okrese Nové Mesto nad Váhom
Kategória:Vrchy v okrese Trenčín
Kategória:Vrchy pod 1000 metrov na Slovensku
Kategória:Chocholná-Velčice
Kategória:Nová Bošáca
Kategória:Lopenícka hornatina
Admiralita

**Admiralita** môže byť:
* najvyšší úrad vojnového loďstva, ministerstvo vojenského námorníctva, pozri admiralita (úrad)
* budova či sídlo takéhoto úradu, napr.:
** v Petrohrade, pozri Admiralita (Petrohrad)
* bývalý britský námorný úrad, pozri Admiralita (Spojené kráľovstvo)
* námorný úrad Nemeckého cisárstva, pozri Admiralita (Nemecké cisárstvo)
Augeias

**Augeias** (, ) môže byť:
* v gréckej mytológii syn boha Hélia, élidský kráľ, pozri Augeias (mytológia) 
* staroveký aténsky básnik, pozri Augeias (básnik)

**Augeias** môže byť aj: 
* planétka, pozri 13184 Augeias
100 korún slovenských (bankovka)

**100 korún slovenských ** (iné názvy: **sto korún slovenských, stokorunová slovenská bankovka, slovenská stokoruna**, hovorovo **slovenská stokorunáčka**, zriedkavo **slovenská stokorunovka**) je bankovka,  ktorá platila v prvej Slovenskej republike a potom krátko v Česko-Slovensku od roku 1941 do 31. októbra roku 1945. Existovala I. a II. emisia bankovky. 

## Lícna strana
Na lícnej strane bankovky je zobrazený knieža Pribina a pod ním je vyobrazený Kostol svätého Michala archanjela v Dražovciach.

## Rubová strana
Na rubovej strane bankovky je sediaca žena so slovenským znakom.

## Vodotlač
Vodotlač je figurálneho typu a predstavuje hlavu ženy z profilu.

## Zdroj
* Papírová platidla, bankovky

Kategória:Slovenské bankovky a mince
Augeias (mytológia)

náhľad|''Hérakles kope priekopy k riekam Péneios a Alfeios'', rímska mozaika, cca z roku 250
**Augeias** alebo **Augiáš** (, ) je v gréckej mytológii syn boha Hélia a Hyrminy, dcéry kráľa Nélea.(podľa inej verzie syn Forba, alebo boha Poseidóna)

Élidský kráľ Augeias vlastnil obrovské stádo dobytka, ktorého počet dosahoval až tri tisíc kusov. Do mýtov sa však Augeias nedostal pre svoje bohatstvo, na ktorom si zakladal, ale pre hroznú špinu v jeho chlieve o ktorý sa nestaral. 

Keďže vyčistiť tento chliev pokladali za nadľudský čin, touto úlohou bol mykénskym kráľom Eurystheom poverený hrdina Hérakles, ktorý mu musel slúžiť na príkaz najvyššieho boha Dia. Bola to jedna z dvanástich úloh, ktoré Hérakles mal splniť, aby mohol dosiahnuť slobodu.

Hérakles si však za prácu chcel aj niečo zarobiť, preto za vyčistenie chlieva od kráľa Augeia požiadal odmenu desať percent z ustajneného dobytka. Augeias, ktorý predpokladal, že túto úlohu nedokáže splniť, ochotne súhlasil. Hérakles sa nato dal do práce. Celé stádo vyhnal na lúku, od chlieva vykopal priekopy k neďalekým riekam Péneu a Alfeiu a pustil z nich do chlieva vodu, ktorá všetku špinu odniesla. Večer potom nahnal celé stádo späť.
 
Lenže Augeias aký bol bohatý, taký bol aj lakomý a namiesto odmeny Hérakla vyhnal.  To sa mu však neskôr stalo osudným. Keď Hérakles splnil všetky úlohy a dosiahol slobodu, prišiel do Élidy s veľkým vojskom a Augeia zabil.

## Referencie a bibliografia

Kategória:Postavy gréckej mytológie
Kategória:Vládcovia Élidy
Kategória:Argonauti
School's Out

***School's Out*** je piaty štúdiový album americkej rockovej skupiny Alice Cooper, ktorý bol vydaný v júni 1972. Umiestnil sa na 2. pozícii amerického rebríčka časopisu Billboard 200 chart a na prvej priečke kanadského RPM 100 Top Albums chart.

## Zoznam skladieb
### Pôvodné vinylové vydanie
# 
;Strana A
# „School's Out“ (Alice Cooper, Glen Buxton, Michael Bruce, Dennis Dunaway, Neal Smith) – 3:27
# „Luney Tune“ (Cooper, Dunaway) – 3:36
# „Gutter Cat Vs. the Jets“ (Buxton, Dunaway, Leonard Bernstein, Stephen Sondheim) – 4:39
# „Street Fight“ (Cooper, Buxton, Bruce, Dunaway, Smith) – 0:55
# „Blue Turk“ (Cooper, Bruce) – 5:29
;Strana B
# „My Stars“ (Cooper, Bob Ezrin) – 5:46
# „Public Animal #9“ (Cooper, Bruce) – 3:53
# „Alma Mater“ (Smith) – 3:39
# „Grande Finale“ (Cooper, Buxton, Bruce, Dunaway, Bob Ezrin, Smith, Mack David, Leonard Bernstein) – 4:36/13:14
Hidden song: Grande Finale (Part 2)

## Obsadenie
* Vincent Furnier - spev
* Glen Buxton - sólova gitara
* Michael Bruce - rytmická gitara, klavesove nastroje
* Dennis Dunaway - basová gitara
* Neal Smith - bicie
* Bob Ezrin - klávesy
* Dick Wagner - sólová gitara v skladbe „My Stars“
* Rockin' Reggie Vincent - gitara, sprievodný spev

Kategória:Albumy skupiny Alice Cooper
Kategória:Hudobné albumy z 1972
Civilné obyvateľstvo

náhľad|Civilisti vychádzajúci z protilietadlového krytu, po jednom z náletov v obliehanom Leningrade v decembri 1942.
**Civilné obyvateľstvo** (iné názvy: **civilné osoby, civilisti**, hovorovo **civili**) sú počas vojny všetci ľudia nachádzajúci sa na území bojujúcich štátov, ktorí nepatria medzi kombatantov. Civilisti nie sú v službe v pravidelných ozbrojených silách akejkoľvek z bojujúcich strán a nezúčastňujú sa priamo bojových operácií. 

Podľa Ženevských konvencii sú bojujúce strany pri vedení bojových operácii vždy povinné rozlišovať medzi civilným obyvateľstvom a príslušníkmi ozbrojených síl, rovnako musia rozlišovať medzi vojenskými a civilnými objektmi. Civilné osoby musia byť počas konfliktov chránené pred každým aktom násilia a zastrašovania. Prítomnosť jednotlivcov iného charakteru nezbavuje civilné obyvateľstvo práva na ochranu. Útoky namierené voči civilnému obyvateľstvu alebo civilné objekty nemožno ospravedlniť akoukoľvek zámienkou. Všetky bojujúce strany majú povinnosť chrániť civilné obyvateľstvo pred nepriateľskými útokmi. Rovnako je zakázané využívať prítomnosť alebo pohyb civilného obyvateľstva ako živých štítov pri ochrane vojenských objektov alebo maskovanie vojenských operácií.

Vo vojne na mori sa medzi civilné obyvateľstvo radia posádky a pasažieri obchodných a linkových lodí bojujúcich aj neutrálnych krajín.

Civilné obyvateľstvo má právo na rešpektovanie jednotlivca, jeho cti, rodinných a náboženských práv a podobne. Zaobchádzanie s civilným obyvateľstvom má byť humánne bez akejkoľvek diskriminácie. Civilné obyvateľstvo nesmie byť použité ako rukojemníci, kolektívne trestané ani zastrašované. Nesmie byť trestané ani odsúdené k trestu smrti bez predošlého riadneho, nezávislého súdu, ktorý rešpektuje všeobecne uznávané zásady súdneho procesu (napr. riadne oboznámenie s obvineným, právo na obhajobu, rešpektovanie prezumpcie neviny, stíhanie na základe osobnej zodpovednosti atď.).

## Medzinárodné právo
Osudom civilného obyvateľstva počas vojnových konfliktov sa zaoberajú viaceré normy medzinárodného práva. Patria medzi ne predovšetkým Haagske konvencie a deklarácie o zákonoch a obyčajoch pozemnej vojny (1899 a 1907), Ženevské konvencie o ochrane obetí vojny (1949) a doplnkové protokoly I a II k Ženevským konvenciám z roku 1949, ktoré boli prijaté v roku 1977.

## Referencie

Kategória:Vojnové právo
Civilista

**Civilista** môže byť:
* príslušník civilného obyvateľstva (v protiklade k príslušníkom ozbrojených síl), synonymum: nevojak, pozri civilné obyvateľstvo
* zriedkavo (asi pod vplyvom angličtiny): osoba, ktorá nie je príslušníkom ozbrojených síl ani polície
* v práve:
** odborník v občianskom práve, pozri pod občianske právo
** v rámci vojnového práva: akákoľvek osoba, ktorá nie je kombatantom, pozri civilné obyvateľstvo

## Referencie

## Pozri aj
* kombatant
* ozbrojené sily
* vojak
Nikos Anastasiadis

**Nikos Anastasiadis** (gr. * Νίκος Αναστασιάδης*) (* 27. september 1946, Pera Pedi, Cyprus) je cyperský politik, bývalý predseda stredopravej strany DISY a súčasný prezident.

## Životopis
Vyštudoval právo v Aténach a počas štúdia sa stal členom centristického hnutia Jeorja Papandreua staršieho. Po štúdiu vybudoval úspešnú právnickú firmu. Anastasiadis podporuje plán zjednotenia ostrova. V dôsledku gréckej krízy sa do problémov dostali aj cyperské banky, preto musel prezident Dimitris Christofias požiadať o pomoc Európsku úniu. Práve na vyjednaní podmienok pôžičky bola postavená predvolebná kampaň na prezidentské voľby vo februári 2013. Anastasiadis bol zástancom medzinárodnej pomoci. V druhom kole volieb získal 57,48 % a porazil svojho socialistického a komunistického oponenta. Nahradil tak dovtedajšieho prezidenta, predstaviteľa komunistickej strany, Dimitrisa Christofiasa.

## Referencie

## Iné projekty

## Externé odkazy
* Oficiálna stránka 

Kategória:Cyperskí politici
Kategória:Prezidenti Cypru
Kategória:Nositelia Radu za mimoriadne zásluhy
Majstrovstvá sveta v biatlone 2013 – Preteky s hromadným štartom žien na 12,5 km

**Preteky s hromadným štartom žien na 12,5 km** na MS v biatlone 2013 sa uskutočnili 17. februára 2013. 30 pretekárok súťažilo na okruhu dlhom 12,5 km.

## Výsledky
Preteky začali o 12:00.

;Legenda:
**Bib* - *štartovné číslo*
**P* - *streľba po ležiačky*
**S* - *streľba po stojačky*

## Zdroje
* Výsledky na biathlonworld.com

Kategória:Majstrovstvá sveta v biatlone 2013
Teja Gregorinová

**Teja Gregorinová** je slovinská reprezentantka v biatlone, ktorá sa narodila v hlavnom meste krajiny v Ľubľane. Členkou slovinskej biatlonovej reprezentácie je od roku 2002, predtým profesionálne súťažila v inej lyžiarskej disciplínev behu na lyžiach. Tiež je členkou klubu SK Nika Ihan a jej trénerom je Tomáš Kos.

Doposiaľ dokázala vybojovať na vrcholných podujatiach 2 strieborné medaily. Jednu na MS v biatlone 2009 v individuálnych pretekoch a druhú na MS v biatlone 2012 v zmiešaných štafetách.

## Olympijské hry
Zatiaľ sa zúčastnila na 2 olympijských hrách a jej najlepším výsledkom je 5. miesto z pretekov s hromadným štartom na 12,5&nbsp;km zo ZOH 2010.

*Legenda*
**SP* – *šprint*
**PU* – *stíhacie preteky*
**MS* – *preteky s hromadným štartom*
**IN* – *vytrvalostné preteky*
**TE* – *preteky štafiet*
**MIX* – *preteky zmiešaných štafiet*
**ČSP* – *číslo svetového pohára*
**nkl* – *neklasifikovaná*

## Iné projekty

## Externé odkazy
*Teja Gregorin na stránke IBU Datacenter
*Teja Gregorin na stránke Sport-Reference.com

## Zdroje
* Teja Gregorin na stránke Fischer Sports

Kategória:Osobnosti z Ľubľany
Kategória:Slovinskí biatlonisti
Kategória:Slovinskí olympionici
Kategória:Slovinskí bronzoví olympijskí medailisti
Klymenos (otec Harpalyky)

**Klymenos** (, ) je v gréckej mytológii syn argejského kráľa Talaa alebo arkádskeho kráľa Schoinea.

Klymenos sa oženil Epikastou a mal s ňou dvoch synov, Ida a Theragra a dcéru Harpalyku, ktorá bola neobyčajne krásna. Nanešťastie Klymena krása vlastnej dcéry tak uchvátila, že neovládol svoju vášeň a začal ju zneužívať.

Keď nastal jej čas a bola už zrelá na manželstvo, vydala sa so súhlasom otca za Alastora, syna pylského kráľa Nélea.

Onedlho však Klymenos znova zatúžil po dcére a uniesol ju. Nešťastná Harpalyka sa za to otcovi kruto pomstila. Zabila svojho mladšieho brata (v inej verzii spoločného syna), pripravila z neho pokrm a pohostila ním otca. Bohovia nenechali tento príšerný skutok bez trestu. Harpalyku premenili na dravého vtáka a Klymenos, ktorý si už konečne uvedomil čo urobil, spáchal samovraždu.  

## Referencie

Kategória:Postavy gréckej mytológie
Nora Gallovičová

**Nora Gallovičová** (* 1965, Bratislava, Česko-Slovensko) je baletka, tanečná pedagogička a baletná majsterka.

V rokoch 19841997 účinkovala ako tanečnica Baletu Slovenského národného divadla. Jej prvou profesionálnou úlohou bola Desdemona v balete Othello.
Po skončení svojej tanečnej kariéry v SND pokračovala v Bratislavskom divadle tanca ako baletná majsterka a v rokoch 19992002 ako umelecká šéfka. Počas svojho pôsobenia v tomto divadle vznikla premiéra Aktov XY slovenského choreografa Petra Miku. V rokoch 20022003 bola odbornou asistentkou na na Vysokej škole múzických umení. Spolupracovala tiež so SĽUKom (20012003), Štúdiom tanca v Banskej Bystrici (20022003), Štátnej opere v Prahe (2003) a inde v zahraničí. Pôsobila tiež v porotách medzinárodných súťaží ako Mezinárodní baletní soutěž Brno 2006.

V súčasnosti pôsobí ako baletná majsterka v Balete SND.

S manželom hercom Jánom Gallovičom má dcéru Alexandru.

## Ocenenia
Nora Gallovičová laureátkou týchto ocenení:
*1988: Cena Zväzu slovenských dramatických umelcov (postava Desdemony v balete Othello).
*1991: Cena Literárneho fondu (Marie Duplessis v balete Dáma s kaméliami)
*1992: Cena Literárneho fondu „umelecké výsledky a interpretačné umenie v balete SND“
*2008/2009: Cena Literárneho fondu za celoživotné dielo v oblasti divadla

## Referencie

## Externé odkazy
* Profil na stránke Slovenského národného divadla
* Rozhovor pre SME

Kategória:Osobnosti z Bratislavy
Kategória:Sólisti Baletu Slovenského národného divadla
Kategória:Absolventi Tanečného konzervatória Evy Jaczovej
Kategória:Absolventi Vysokej školy múzických umení
Kategória:Cena Literárneho fondu
Kategória:Baletní majstri
Civilné právo

**Civilné právo** môže byť:
*súkromné právo
*občianske právo (t.j. len všeobecná časť súkromného práva)
*v rímskom práve: ius civile
*v anglosaskom práve (civil law): 
**systém rímskeho práva a jurisprudencie
**kontinentálne právo
Civil

**Civil** môže byť hovorovo:
*príslušník civilného obyvateľstva, pozri civilné obyvateľstvo
*neuniformovaná osoba
*občiansky (v zmysle nevojenský) život, pozri občiansky život
*občiansky odev (ako opak uniformy, najmä vojenskej)
Tchaj-ťi

**Tchaj-ťi** môže byť:
*čínska filozofia, pozri tchaj-ťi (filozofia)
*čínske bojové umenie, synonymá: taiči, tajči, tchaj-ťi čchüan, pozri taiči
2. hokejová liga (Slovensko) 2012/2013

**2. hokejová liga (Slovensko) 2012/2013** bola dvadsiatou sezónou v histórii 2. hokejovej ligy. Zúčastnilo sa jej 14 tímov rozdelených do dvoch skupín. Víťazi skupín postúpili do finále, tzv. boja o víťaza 2. hokejovej ligy. Úspešnejší bojoval v baráži o 1. hokejovú ligu.Víťazom sa stal MŠK Hviezda Dolný Kubín.

## Účastníci

## Hrací model
V základnej časti každé družstvo odohralo 24 stretnutí so súpermi zo svojej skupiny, pričom sa družstvá stretli 4-krát. Družstvá umiestnené na prvom mieste skupiny A a B postúpili do bojov o víťaza 2. hokejovej ligy. Finálová séria sa hrala na 2 víťazné stretnutia. Družstvo, ktoré zvíťazilo postúpilo do baráže o 1. hokejovú ligu, kde sa stretlo so 4. tímom v časti play-out. Baráž sa hrala na 4 víťazné stretnutia. Štart zahraničných hráčov bol sezóne 2012/2013 stanovený na počet 3.

### Bodovanie

* Výhra v riadnom hracom čase – 3 body
* Výhra v nadstavenom čase – 2 body
* Prehra v nadstavenom čase – 1 bod
* Prehra v riadnom hracom čase – 0 bodov

## Základná časť

### Skupina A

### Skupina B

* klub HK Warriors Bardejov (domáce stretnutia na ZŠ v Humennom).Výkonný výbor SZĽH schválil dňa 17.10.2012 prevod súťažnej licencie z HK Warriors Bardejov na MHK Humenné. MHK Humenné bude hrávať stretnutia na ZŠ v Humennom.

## O víťaza 2. hokejovej ligy

* Dynamax Nitra – **[[MHK Dolný Kubín|MŠK Hviezda Dolný Kubín]]** **0:2** (2:3sn,0:4)

## Baráž o 1. hokejovú ligu

* **[[HK Trebišov]]** – MŠK Hviezda Dolný Kubín **4:2** (3:1,2:3,4:6,3:2sn,4:2,5:2)

## Externé odkazy
* http://statistiky.szlh.sk/liga/352/ 

Kategória:Sezóny slovenskej hokejovej ligy
Kategória:Ľadový hokej v 2012
Kategória:Ľadový hokej v 2013
Dolná zem

**Dolná zem** (termín historicky vznikol prekladom maď. výrazu Alföld a v prvých troch významoch mu stále vecne zodpovedá) môže byť:
* Veľká dunajská kotlina resp. historickogeografický región na jej území
* v staršej geografii: Veľká dunajská kotlina a Malá dunajská kotlina
* opak severnej prevažne hornatej časti Uhorska (resp. Slovenska), t. j. južná, (prevažne alebo čisto) nížinatá časť Uhorska
* územie Uhorska južne od dnešnej južnej hranice Slovenska
* všetky (historicky vzniknuté) Slovákmi osídlené územia ležiace južne od slovensko-maďarskej etnickej hranice (vrátane Zadunajska, Novohradu, Bukoviny a Bulharska), pozri pod dolnozemskí Slováci
* južné územie Uhorska (povodie Dunaja a Tisy [? t. j. len vo Veľkej dunajskej kotline] na území dnešného Maďarska, Rumunska, Chorvátska a Srbska), ktoré sa po vytlačení Turkov stalo centrom veľkej vnútornej migrácie obyvateľstva, plus Bulharsko, pozri pod dolnozemskí Slováci
* časti Uhorska, ktoré boli v 18. stor. a 19. stor. kolonizované Slovákmi (t.j. časti dnešného Maďarska, bývalej Juhoslávie a Rumunska obývané Slovákmi), pozri pod dolnozemskí Slováci
* územie so slovenským osídlením (len) na strete maďarských, rumunských a srbských hraníc, pozri pod dolnozemskí Slováci
* u Slovákov v Maďarsku aj len: kraj okolo Békešskej Čaby 
* na Kysuciach a strednom Slovensku: južné (nížinné) oblasti Slovenska aj ostatného Uhorska

## Referencie
Dolniaky

**Dolniaky** môžu byť:
* (vzhľadom na referenčný kraj) relatívne nižšie položený kraj, územie obývané dolniakmi, pozri dolniaci
* južné kraje Uhorska alebo Slovenska
* Dolná zem

## Referencie
Letisko Leonarda da Vinci-Fiumicino

**Medzinárodné letisko Leonarda da Vinci-Fiumicino** (***Fiumicino – Aeroporto Internazionale Leonardo da Vinci***; ICAO: **LIRF**, IATA: **FCO**) je najväčšie talianske letisko. Nachádza sa v meste Fiumicino pri Ríme a je hlavným sídlom aerolínií ITA Airways. Je pomenované podľa známeho talianskeho umelca Leonarda da Vinciho.

Kategória:Letiská v Taliansku
Kategória:Stavby v Laziu
Kategória:Doprava v Laziu
Gemini Suite

***Gemini Suite*** je prvý orchestrálny sólový štúdiový projekt Jona Lorda, ktorý nahral spolu so štúdiovým zoskupením - Albert Lee, Jon Lord, Ian Paice, Tony Ashton,Yvonne Elliman a Roger Glover. Ian Paice a Roger Glover boli Jonovi spoluhráči zo skupiny Deep Purple. Album v roku 1971 vydalo hudobné vydavateľstvo Purple Records. V roku 1970 vyšla jeho živa verzia Gemini Suite Live s členmi Deep Purple.

Hudobným štýlom a zvukom pripomína tvorbu Moody Blues, ale aj sólové projekty King Arthur and the Knights of the Round Table a The 6 wives of Henry VIII, ktorých autorom je Rick Wakeman, hráč na klávesové nástroje zo skupiny Yes, ale aj ďalšie projekty Jona Lorda - napr. Windows z roku 1974.

## Zoznam skladieb
# *Libra* Guitar Movement (Albert Lee)
# *Scorpio* Piano Movement (Jon Lord)
# *Sagittariu*s Drums Movement (Ian Paice)
# *Capricorn* Vocals Movement (Tony Ashton a Yvonne Elliman) 
# *Aquarius* Bass Movement (Roger Glover)
# *Pisces* Organ Movement (Jon Lord)

Autorom hudby všetkých častí kompozície Gemini Suite je Jon Lord. Text piesne *Capricorn* Vocals Movement, ktorý naspievali Tony Ashton a Yvonne Elliman napísal Ian Gillan.

Kategória:Suity
Kategória:Hudobné albumy z 1971
Kategória:Albumy Deep Purple
Harpalyké (dcéra Harpalyka)

**Harpalyké** alebo **Harpalyke** alebo **Harpalyka** (, ) je v gréckej mytológii dcéra tráckeho kráľa Harpalyka.

Harpalykos, vládca tráckeho mesta *Amymnei*, mal dcéru Harpalyku. Keď jej matka zomrela, kŕmil ju mliekom kráv a kobýl a ako rástla, zaúčal ju najmä vo vojenskom remesle, v úmysle z nej vychovať nástupcu svojho kráľovstva. Harpalyké otcove nádeje naplnila a stala sa z nej dobrá bojovníčka.

Keď Neoptolemos, vracajúci sa z Tróje napadol s vojskom ich kráľovstvo a kráľa Harpalyka vážne zranil, pred smrťou ho zachránila dcéra Harpalyké, ktorá nepriateľa zahnala na útek. Neskôr však v krajine vypuklo povstanie a ľud Harpalyka zabil. Harpalyké sa zachránila útekom do tráckych lesov, kde sa potom živila zbojníctvom, remeslom pre ženu nevídaným. Toto remeslo sa jej však stalo osudným. Harpalyka tak často plienila pastierom stáda dobytka, že ju nakoniec dolapili a utĺkli ju palicami.

## Referencie a bibliografia

Kategória:Postavy gréckej mytológie
Harpalykos

**Harpalykos** (, ) môže byť v gréckej mytológii:
* trácky kráľ, pozri Harpalykos (otec Harpalyky)
* syn Lykaóna, kráľa arkádskeho mesta Lykosúry, pozri Harpalykos (syn Lykaóna)
* syn boha Herma, pozri Harpalykos (syn Herma)
Stredoamerické hry 2013

náhľad|Estadio Nacional de Costa Rica

**Stredoamerické hry 2013** boli v poradí 10. Stredoamerické hry, ktoré sa konali v San José, v Kostarike od 3.17. marca 2013, za účasti všetkých 7 štátov Stredoamerickej športovej organizácie (ORDECA). Išlo o najväčšie multišportové podujatie konané v Kostarike. Okrem hlavného mesta sa niektoré podujatia hrali aj v ďalších 5 mestách: Heredia, Chomes, Garabito, Ciudad Colón a Carrillo. Otvárací a záverečný ceremoniál sa odohral na štadióne Estadio Nacional de Costa Rica. Podujatia sa zúčastnilo 2 784 športovcov.

## Hostiteľská krajina
Kostarické mesto San José získalo právo usporiadať prvýkrát Stredoamerické hry, keď ho zvolilo valné zhromaždenie ORDECA 3. júla 2010 v Belize City. Pre hry sa naplánovalo vyčleniť 25 miliónov $, najviac na postavenie národného štadióna a jeho infraštruktúry tak, aby sa z neho stal najmodernejší štadión Strednej Ameriky. Maskotom hier bol jaguár Namu, čo v jazyku Bribri znamená "mačka".

## Športy

* 23px Atletika
* 23px Basketbal
* 23px Bejzbal
* 23px Bowling
* 23px Box
* 23px Cyklistika

* 23px Judo
* 23px Futbal
* 23px Futsal
* 23px Gymnastika
* 23px Hádzaná
* 23px Inline korčuľovanie

* 23px Jazdectvo
* 23px Karate
* 23px Kulturistika
* 23px Plávanie
* 23px Raketbal
* 23px Softbal
* 23px Stolný tenis

* 23px Šach
* 23px Šerm
* 23px Taekwondo
* 23px Tenis
* 23px Volejbal
* 23px Vzpieranie
* 23px Zápasenie

## Zúčastnené štáty
náhľad|Otvárací ceremoniál hier
Hier sa zúčastní všetkých 7 štátov ORDECA. 

*  (145)
*  (546)
*  (372)
*  (567)
*  (385)
*  (338)
*  (431)

Pozn: V zátvorke je uvedený počet športovcov.

## Tabuľka medailistov
*k 2. marcu 2013* 

## Referencie

## Externé odkazy
* Oficiálna stránka hier  
* Stránka Kostarického olympijského výboru 
* Štatistická stránka hier 

## Zdroj
Music for a New Society

***Music for a New Society*** je ôsmy sólový štúdiový album Johna Calea. Album vyšiel v roku 1982 vo vydavateľstve ZE Records. Album produkoval John Cale. Pieseň „I Keep A Close Watch“ vyšla skôr v roku 1975 na albume *[[Helen of Troy]]*. Autorkou fotografie na obale albumu je Caleova bývalá manželka, módna návrhárka Betsey Johnson.

## Skladby
Všetky skladby sú napísané Johnom Caleom okrem uvedených výnimiek.
#„Taking Your Life in Your Hands“ − 4:45
#„Thoughtless Kind“ − 2:37
#„Sanities“ − 5:58
#„If You Were Still Around“ (John Cale, Sam Shepard) − 3:25
#„(I Keep A) Close Watch“ − 3:06
#„Broken Bird“ − 4:43
#„Chinese Envoy“ − 3:09
#„Changes Made“ − 3:11
#„Damn Life“ (John Cale, Risé Cale) − 5:10
#„Risé, Sam and Rimsky-Korsakov“ (John Cale, Sam Shepard) −2:12
#„In the Library of Force“ − 5:56

## Zostava
* John Cale − spev, gitara, klávesy
* Allen Lanier − gitara
* David Young − gitara
* Chris Spedding − gitara
* David Lichtenstein − bicie
* John Wonderling − autoharfa
* Mike McLintock − sprievodný spev
* Robert Elk − gajdy
* Tom Fitzgibbon − gajdy
* Risé Cale − spev v „Risé, Sam and Rimsky-Korsakov“

## Referencie

Kategória:Albumy Johna Calea
Kategória:Hudobné albumy z 1982
Kategória:Albumy produkované Johnom Caleom
Kláštor Saint-Benoît-sur-Loire

thumb|Kláštor Saint-Benoît-sur-Loire

**Kláštor Saint-Benoît-sur-Loire** (predtým nazývaný aj **Fleury-sur-Loire**) je benediktínsky kláštor v Saint-Benoît-sur-Loire v centrálnom Francúzsku.

Kláštor bol pravdepodobne založený okolo roku 640 a údajne sa tu nachádzajú ostatky sv. Benedikta z Nursie. Pôvodné budovy podľahli pustošeniu Normanov, nová stavba začala v roku 1067. V stredoveku bol jedným z najvýznamnejších a najbohatších benediktínskych opátstiev. Je tu pochovaný francúzsky kráľ Filip I. 

## Iné projekty

## Externé odkazy
*  Oficiálna stránka

## Zdroj

Saint-Benoît-sur-Loire
Kategória:Románske stavby vo Francúzsku
Kategória:Kráľovské pohrebiská
Kategória:Stavby v departemente Loiret
Tatra revue

**Tatra revue** (pôvodne **Tatra Kabaret**) bol legendárny kabaret, ktorý vznikol v roku 1930 v bratislavskom hoteli Tatra. 

Bolo to vyhľadávané miesto s francúzskou reštauráciou a kaviarňou s hudobnou produkciou. Tú zabezpečoval Orchester Tatra revue, najprv ako Combo Tatra revue – domovská kapela kabaretu. Hudobné teleso založil v roku 1958 Juraj Berczeller, neskôr bol premenovaný na Orchester Juraja Berczellera. Po Berczellerovej emigrácii do Austrálie v roku 1968 sa opäť premenovalo na "Orchester Tatra revue". Po ňom ho viedol až do zákazu Oldo Zeman. Ako sóloví speváci sa tu postupne vystriedali Zuzka Lonská, Eva Kostolányiová, Zdeněk Kratochvíl, Hana Hegerová, Marcela Laiferová, Tatjana Hubinská, Jozef Krištof, Zdeněk Sychra, Jana Beláková, Eva Sepešiová a mnohí iní. 

Legendárnym konferencierom, spevákom, zabávačom, ale tiež spoluzakladateľom kabaretu a priamym účastníkom jeho najväčšej slávy bol Michal Belák, otec známej súrodeneckej dvojice.

V budove hotela Tatra v súčasnosti sídli domovská scéna známej satirickej dvojice Milan Lasica a Július Satinský, Štúdio L+S.

## Literatúra
* Kalina, J. L.: *Svet kabaretu*, Bratislava 1966
* Szabó, Ivan: *Smiech a slzy Tatra revue*, Albert Marenčin Vydavateľstvo PT, 2009, ISBN 978-80-8114-002-0 .

## Referencie

## Externé odkazy
* Orchester Tatra revue

Kategória:Tatra revue
Kategória:Kultúra v Bratislave